Document ID: 32013R1001

ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1001/2013 ΤΗΣ ΕΠΙΤΡΟΠΉΣ
της 4ης Οκτωβρίου 2013
περί τροποποιήσεως του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως τα άρθρα 9 και 12,
Εκτιμώντας τα ακόλουθα:
(1)
Ο κανονισμός (ΕΟΚ) αριθ. 2658/87 θέσπισε ονοματολογία εμπορευμάτων, εφεξής «συνδυασμένη ονοματολογία» για να καλύψει ταυτόχρονα τις απαιτήσεις του κοινού δασμολογίου, των στατιστικών του εξωτερικού εμπορίου της Κοινότητας και των άλλων κοινοτικών πολιτικών σχετικά με την εισαγωγή ή την εξαγωγή εμπορευμάτων.
(2)
Για λόγους νομοθετικής απλούστευσης, είναι σκόπιμο να εκσυγχρονιστεί η συνδυασμένη ονοματολογία και να αναπροσαρμοστεί η δομή της.
(3)
Είναι αναγκαίο να τροποποιηθεί η συνδυασμένη ονοματολογία, ώστε να ληφθούν υπόψη οι μεταβολές στις απαιτήσεις σχετικά με τις στατιστικές και την εμπορική πολιτική, οι μεταβολές που εξυπηρετούν διεθνείς δεσμεύσεις, τεχνολογικές και εμπορικές εξελίξεις, καθώς και η ανάγκη εναρμόνισης ή διευκρίνισης των κειμένων.
(4)
Σύμφωνα με το άρθρο 12 του κανονισμού (ΕΟΚ) αριθ. 2658/87, το παράρτημα I του εν λόγω κανονισμού θα πρέπει να αντικατασταθεί, αρχής γενομένης από την 1η Ιανουαρίου 2014, με πλήρη έκδοση της συνδυασμένης ονοματολογίας, συνοδευόμενη από τους αυτόνομους και συμβατικούς δασμολογικούς συντελεστές που είναι απόρροια μέτρων τα οποία έχουν εγκριθεί από το Συμβούλιο ή την Επιτροπή.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα I του κανονισμού (ΕΟΚ) αριθ. 2658/87 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 2014.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Οκτωβρίου 2013.

Labels: 3
19